Hobro IKs tidligere cheftræner Jakob Michelsen blev ved DBU's Award-show mandag aften kåret som Årets Træner 2016.

Mandag aften delte DBU priser ud til de bedste danskere i fodboldverdenen. Der var blandt andet priser for bedste spiller, flotteste mål og bedste træner. En tidligere Hobro IK træner løb med prisen som årets træner 2016. Jakob Michelsen skiftede i januar 2011 fra sit trænerjob ved Skovbakken i Århus til Hobro Ik.  Han opnåede i sin tid ved Hobro IK en niende plads i landest næstbedste række, hvilket på daværende tidspunkt var Hobros bedste resultat. Michelsen skiftede efter halvandet år som cheftræner i Hobro til Tanzania, hvor han fik job som ungdomslandsholdstræner. Siden da er han kommet tilbage til Danmark og er nu træner i SønderjyskE. Han kan efter mandagens Award- show kalde sig årets træner. Jakob Michelsen var op i mod tre andre trænere heriblandt Lars Søndergaard fra AaB.